**Извод из правилника**

Предаја мастер рада

Члан 42

По завршеној изради мастер рада, студент предаје студентској служби завршни рад од 1. до 15. у месецу. Мастер рад се предаје у четири примерка штампане верзије и једној електронској верзији (CD).

Мастер рад се предаје у тврдом повезу.

Електронска верзија у ПДФ формату завршног рада мора бити обликована тако да буде пресликана штампана верзија завршног рада, заједно с насловном страницом, садржајем и припадајућим прилозима. Студентска служба ће, након што утврди да је студент положио све прописане испите и испунио све наставне, финансијске и друге обвезе, по један примерак завршног рада проследити ментору и осталим члановима Комисије.

Саставни делови мастер рада

Члан 43

Мастер рад садржи следеће целине: Увод, Теоријски део, Експериментални део, Резултати и дискусија, Закључак, Преглед литературе, Прилози.

Члан 44

Мастер рад састоји се од:

* корица завршног рада
* празног листа
* друге унутрашње странице
* сажетка завршног рада
* садржаја
* увода
* разраде теме (теоријски део и експериментални)
* резултати и дискусија
* закључак
* пописа литературе и других извора података који су коришћени у раду
* пописа таблица, графикона, шема, фотографија и др.
* пописа прилога ако постоје.

**Изглед корица мастер рада и друге унутрашње странице**

Члан 45

Мастер рад се обавезно укоричује у тврде корице.

На корицама се обавезно исписују следећи подаци:

* Академија васпитачко-медицинских струковних студија, одсек Крушевац
* име и презиме студента
* наслов завршног рада
* мастер рад
* Крушевац, година.

Члан 46

Прва унутрашња страница остаје празна.

На другој унутрашњој страници исписују се следећи подаци:

* Академија васпитачко-медицинских струковних студија, одсек Крушевац
* назив студијског програма
* наслов мастер рада
* мастер рад
* име и презиме ментора, име и презиме студента и његов број индекса на десној страни, а све у истом нивоу.
* Крушевац, месец, година.

Сажетак рада

Члан 47

Сажетак рада укратко износи преглед, односно садржај целокупне изложене тематике.

Сажетак се пише у једном одломку и обухвата највише 200 речи. На крају сажетка наводе се кључне речи у раду (највише пет).

Садржај мастер рада

Члан 48

Садржај рада представља бројчано-текстуални преглед делова и подделова завршног рада помоћу којег је могуће пронаћи странице на којима су ти делови и подделови написани. Наслов “садржај“ треба да буде написан великим словима у левом углу на врху странице.

Увод мастер рада

Члан 49

Увод је почетни део мастер рада. Увод треба да уведе читаоца у подручје тематике завршног рада, да га упозна с проблемом и предметом завршног рада, сврхом и циљевима, као и структуром мастер рада. У уводу се не наводе туђи цитати.

Увод обавезно садржи задатак мастер рада.

Разрада теме мастер рада (теоријски део и експериментални)

Члан 50

Разрада теме завршног рада део је завршног рада у којем студент треба да разради задату тему која је дефинисана задатком.

Резултати и дискусија

Члан 51

Резултати истраживања део су рада који оправдава смисао спровођења истраживања писања рада. Приказивање резултата захтева јасно разграничавање резултата од њиховог тумачења. Тумачење резултата је, такође, саставни део главног дела рада. Обично је насловљено као Дискусија, а понекад је испреплетано са резултатима.

У приказу резултата бира се један начин приказивања одређеног податка као основи и избегава се вишеструко приказивање и табелама, и речима, и графиконима...

Закључак

Члан 52

Закључак је завршни део мастер рада у коме се на концизан и језгровит начин даје приказ релевантних сазнања, информација, чињеница и ставова који су опширније разрађени у самој разради завршног задатка. Делови закључка формулишу се хронолошки према структури завршног рада. У закључку се не наводе туђи цитати, нити се износе нове информације.

Попис литературе

Члан 53

Попис литературе обухвата све изворе које је студент користио при изради завршног рада, а наводи се на крају рада (после закључка) без броја поглавља. Уређује се абецедним редом презимена аутора, хронолошки за радове истог аутора.

Попис табела, графикона, шема, фотографија и др.

Члан 54

Попис свих табела, графикона, шема, фотографија и др. долази на крају рада без нумерисања наслова.

## 5.3 Техничко уређивање текста завршног рада

Начин писања завршног рада

Члан 55

Завршни рад пише се на српском језику, на папиру А 4 формата, а текст се пише у Times New Roman, ћирилица, фонт величине 12 с једним и по (1,5) редом размака, поравнан с обе стране с маргинама од 30 мм горе, доле и лево и 20 мм десно.

За одвајање одломака користи се двоструки размак.

Одломци се пишу с увученим првим редом.

Наслови поглавља пишу се словима величине 14, а морају бити кратки и јасни и редом нумерисани арапским бројевима. Поглавља могу имати и потпоглавља која се обавезно нумеришу припадајућим бројем нивоа нумерисања.

Пример: 1.

1.1.

1.2.

2.

2.1.

2.1.1.

2.1.2. итд.

Студент у тексту завршног рада обавезно и на уобичајен начин цитира или интерпретира коришћену литературу. Изворе цитираних делова текста наводи се у оквиру текста, а не у фуснотама. Извори се наводе у заградама у скраћеном облику и садрже презиме аутора и годину издања. Целовити подаци о изворима налазе се у попису литературе.

Белешке служе само за додатна појашњења основног текста, а не као позив на коришћену литературу. Белешка се означава на дну странице у континуитету кроз цели рад, арапским бројевима почевши од броја 1.

Коришћење табела, графикона, шема и фотографија

Члан 56

Студент у завршном раду може користити табеле, графиконе, шеме, фотографије и сл. Табеле долазе унутар текста, а нумеришу се у континуитету арапским бројевима (нпр. Табела 1., Табела 2. итд.). Поред броја и назива табеле морају имати извор података.

Графикони и др. долазе унутар самог текста, а морају имати број, назив и извор података.

Нумеришу се у континуитету арапским бројевима (посебно графикони, посебно шеме и др.).

Број и наслов наводи се изнад табеле, графикона, шеме, фотографија и сл.

Извори података наводе се испод табела, графикона, фотографија, шема итд.

Коришћење скраћеница

Члан 57

Студент у завршном раду може користити скраћенице.

Када се у тексту први пут уводи нека скраћеница потребно ју је објаснити на српском језику и исписати пун назив. Даље се у тексту може користити само скраћеница.

Стране речи за које не постоји одговарајући српски назив или које се нису уврежиле у српском језику потребно је у тексту написати косим словима (италик).

Нумерисање страница

Члан 58

За нумерацију страница користе се арапски бројеви.

Прва страница Увода је прва страница од које започиње нумерација. Странице које претходе Уводу завршног рада не нумеришу се.

## 5.4. Поступак одбране завршног/мастер рада

Члан 59

Извештај о подобности мастер рада за одбрану ментор доставља Студентској служби, најкасније у року од 30 дана од пријема рада на читање.

Члан 60

Мастер рад са Извештајем ментора, изузев ако је рад враћен на дораду, ставља се на увид јавности 15 дана.

Обавештење о стављању рада на увид јавности објављује се на огласној табли Школе и на сајту Школе.

После истека рока из став 1. овог члана, уколико су достављене примедбе у писаној форми, Секретаријат доставља примедбе ментору, који је дужан да их размотри током одбране рада.

Члан 61

Након протека рока за увид јавности, ментор у договору са кандидатом и члановима Комисије одређује термин одбране мастер рада и о томе обавештава Студентску службу.

Студентска службу доставља студенту обавештење о времену и месту јавне одбране мастер рада.

Члан 62

Када ментор закључи да мастер рад није подобан за одбрану (негативан Извештај), позива кандидата да у року од два месеца достави поправљени текст.

Студентска служба обавештава студента о закључку Kомисије. Ово обавештење, заједно са примедбама Kомисије, доставља се студенту препорученим писмом.

Одбрана мастер рада је јавна, а одржава се у службеним просторијама Школе. Оглашава се на огласној табли Школе најкасније пет дана пре одбране.

Током одбране мастер рада студент треба да покаже да је самостално израдио мастер рад на основу кога се могу извести закључци наведени у члану 52 овог Правилника.

Обрана завршног рада може трајати највише 45 минута.

Усмено излагање студента може трајати највише 20 минута.

Након што је образложио рад, студент одговара на питања чланова Комисије која треба да буду у вези са задатком завршног рада.

Након што је студент одговорио на сва постављена питања, председник Комисије ће замолити студента да привремено напусти просторију, а за то време чланови Комисије ће размотрити усмено излагање студента, његове одговоре на постављена питања и на основу тога утврдити коначну оцену завршног рада.

Студент се поновно позива, а председник Комисије му саопштава резултат одбране мастер рада.

## 5.5 Оцењивање мастер рада

Члан 63

Завршни/мастер рад оцењује се посебно за израду рада а посебно за усмено излагањеодбрану рада.

Комисија је дужна да пре усмене одбране прегледа и оцени мастер рад.

Мастер рада се оцењује у складу са студијским програмом и оценама утврђеним Правилником о полагању испита.

Члан 64

Студент коме није дозвољено да приступити усменој одбрани завршног/мастер рада или који није одбранио завршни рад може да затражи избор нове теме у складу са новим задатком.